**ODONTOLOGIJOS IR /AR BURNOS PRIEŽIŪROS PASLAUGŲ TEIKIMO SUTARTIS**

Klaipėda

20\_\_\_\_\_\_ m. \_\_\_\_\_\_\_\_\_\_\_\_\_\_\_ mėn. \_\_\_ d.

I.Mes, UAB “Žavesys”, atstovaujama\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikančio (-s) pagal UAB “Žavesys” direktoriaus 2011 – 06 – 17 įsakymą Nr.4 ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_,toliau tekste – KLINIKA ir PACIENTAS, susitarėme :

II.**Sutarties objektas**

1.KLINIKA įsipareigoja PACIENTUI teikti odontologijos ir/ar burnos priežiūros paslaugas, įskaitant konsultacijas, tyrimus, jo sveikatos būklės įvertinimą, gydymą, protezavimą ir kitas procedūras, kurios reikalingos PACIENTUI gydyti ir apsaugoti nuo susirgimų.

III.**Šalių pareigos**

2.KLINIKA įsipareigoja :

2.1.Užtikrinti kokybišką, moksliškai pagrįstą ir profesionalų odontologinių ir/ar burnos priežiūros paslaugų teikimą.

2.2.Teikti tik tas odontologines ir/ar burnos paslaugas, kurioms teikti jis turi licenciją.

2.3.Garantuoti, jog odontologijos ir/ar burnos priežiūros paslaugas PACIENTUI teiks tik odontologai ir/ar burnos priežiūros specialistai, turintys šiai veiklai išduotas licencijas.

2.4.Suteikti PACIENTUI informaciją apie KLINIKOJE teikiamas paslaugas ir galimybes jomis pasinaudoti, apie jį gydantį (-čius) gydytoją (-jus) ir/ar burnos priežiūros specialistą (-us) (vardas, pavardė, kvalifikacija, pareigos), sudaryti sąlygas PACIENTUI supažindinti su vidaus tvarkos taisyklėmis, paciento teisėmis ir pareigomis.

2.5.Informuoti PACIENTĄ, jam suprantama forma apie jo burnos ertmės būklę, paaiškinti specialius medicininius terminus, ligos diagnozę, galimus gydymo būdus, gydymo eigą ir prognozę, galimas komplikacijas, kainą bei kitas aplinkybes, kurios gali turėti įtakos PACIENTO apsisprendimui sutikti ar atsisakyti siūlomo gydymo, taip pat apie pasekmes, jeigu siūlomo gydymo PACIENTAS atsisakytų. Informacija teikiama PACIENTO prašymu.

2.6.Vadovaujantis Lietuvos Respublikos įstatymais 2.5 punkte išvardinta informacija ir 2.9 punkte numatyta dokumentacija PACIENTUI neteikiama, jei pranešimas būtų aiški prielaida rimtai žalai PACIENTUI atsirasti. Tokiu atveju visa informacija pateikiama PACIENTO atstovui ir tai prilyginama informacijos pateikimui PACIENTUI. Ši informacija pateikiama PACIENTUI iš karto, kai išnyksta pavojus, kad jos pranešimas PACIENTUI gali sąlygoti minėtą žalą.

2.7.Tvarkyti PACIENTO medicinos dokumentus, juos pildyti ir saugoti Lietuvos Respublikos įstatymų nustatyta tvarka.

2.8.Apie visus savo veiksmus (odontologijos ir/ar burnos priežiūros paslaugas), kuriems atlikti buvo duotas PACIENTO arba jo atstovo pagal įstatymą sutikimas, įrašyti į PACIENTO medicinos dokumentus.

2.9.PACIENTO pageidavimu, pateikti susipažinimui jo medicininius dokumerntus ir/ar jų aprašymus, leisti, kad jo lėšomis būtų padarytos jo medicinos dokumentų kopijos, paaiškinant PACIENTUI medicinos dokumentuose esančios informacijos prasmę, išskyrus atvejus, kai tai gali pakenkti PACIENTO sveikatai ar jo gyvybei (atžymint tai PACIENTO medicininiuose dokumentuose). Psichikos ligonio teisės susipažinti su PACIENTO medicinos dokumentais ypatumus nustato Pschikos sveikatos priežiūros įstatymas. Informacija gali būti ribojama vadovaujantis Lietuvos Respublikos įstatymais.

2.10.Neteikti jokios informacijos apie PACIENTĄ kitiems asmenims be jo sutikimo, išskyrus atvejus, numatytus Lietuvos Respublikos įstatymais ir kitais teisės aktais. Kitais asmenimis nelaikomi asmenys, tiesiogiai dalyvaujantys gydymo procese arba yra gydymą vykdančio asmens padėjėjas.

2.11.Informuoti PACIENTĄ apie visus pasikeitimus, susijusius su jo gydymu.

2.12.Vykdyti kitas Lietuvos Respublikos įstatymų nustatytas pareigas.

3. PACIENTAS įsipareigoja :

3.1.Suteikti KLINIKOS darbuotojams pilną ir teisingą informaciją apie save, persirgtas anksčiau ir dabar esančias ligas, naudotus ir naudojamus medikamentus, kitus veiksnius, kurie pagrįstai yra reikalingi pilnaverčiam gydymui ir sutarties vykdymui.

3.2.Vykdyti visus gydančio gydytojo ir/ar burnos priežiūros nurodymus reikalingus gydymo eigai.

3.3.Sutikus su gydytojo ir/ar burnos priežiūros specialisto pasiūlytu gydymo planu ir priemonėmis, pasirašyti po jais.

3.4.Laikytis KLINIKOS vidaus tvarkos taisyklių.

3.5.Esant nusiskudimams ir/ar pretenzijoms dėl KLINIKOJE suteiktų paslaugų, PACIENTAS privalo visų pirma kreiptis į įstaigos vadovą.

3.6.Apmokėti už jam suteiktas medicines paslaugas šalims suderinus atsiskaitymo terminus, pagal KLINIKOS direktoriaus patvirtintas paslaugų teikimo metu galiojančias paslaugų kainas.

3.7.Nesumokėjus už atliktas paslaugas laiku, mokėti 0,1 proc. delspiningių už kiekvieną uždelstą dieną.

IV.Šalių teisės

4.KLINIKA turi teisę :

4.1.Keisti iš anksto aptartą gydymo planą, tuo atveju, jei gydymo eigoje išaiškėjus naujoms aplinkėms to reikia sėkmingam PACIENTO gydymui.

4.2.Be PACIENTO sutikimo atlikti gydymo veiksmus, jei tai būtina PACIENTO gyvybei išgelbėti.

4.3.Be atskiro įspėjimo keisti KLINIKOS teikiamų paslaugų kainas.

4.4.Nutraukti Sutartį, jei :

4.4.1.PACIENTAS neapmoka už atliktą gydymą daugiau nei 3 mėnesius, išieškant nustatytą sumą Lietuvos Respublikos įstatymų ir kitų norminių aktų nustatyta tvarka.

4.4.2.PACIENTAS piktybiškai nevykdo KLNIKOS darbuotojų nurodymų ir kitų jų teisėtų reikalavimų, reikalingų sėkmingai vykdymo eigai.

4.4.3.Agresyviai elgiasi su KLINIKOS darbuotojais, piktybiškai kenkia KLINKOS darbui.

4.4.4.Tolesnis SUTARTIES vykdymas prieštarauja Odontologo profesinei etikai ar galiojantiems Lietuvos Respiblikos teisės aktams.

4.5.Nutraukiant sutartį KLINIKOS iniciatyva PACIENTAS informuojamas ne mažiau kaip prieš 14 (keturiolika) kalendorinių dienų, išskyrus atvejus, numatytus 4.4.3 ir 4.4.4 punktuose, kai sutartis nutraukiama iš kart.

5.PACIENTAS turi teisę :

5.1.Bet kada nutraukti sutartį, prieš tai pilnai atsiskaitęs su KLINIKA už jam suteiktas paslaugas.

5.2.Susipažinti su medicinos dokumentais, prašyti, kad jo lėšomis būtų padarytos šių dokumentų kopijos.

V.**Bendrosios sąlygos**

6.Sutartis sudaryta neribotam laikui, 2 egzemplioriais, po vieną kiekvienai šaliai.

7.KLINKA yra internatūros, stažuočių ir mokymo bazė, todėl gydymo procese gali dalyvauti gyd. internai, stažuotojai ir studentai.

8. Šalių ginčai sprendžiami šalių susitarimu, o šalims nesusitarus – Lietuvos Respublikos įstatymų nustatyta tvarka.

9.Visos išlaidos, susijusios su įsiskolinimo susigrąžinimu, yra dengiamos skolininko sąskaita. KLINIKA turi teisę skolos išieškojimui pasitekti trečiuosius asmenis, kuriems KLINIKOS turėtas išlaidas atlygina skolininkas.

10.Vadovaujantis Lietuvos Respublikos įstatymais ir Odontologų profesinės etikos kodekso 27 str. KLINIKOJE teikiamoms odontologijos pagalbos (priežiūros) paslaugoms garantijos neteikiamos.

11. Su gydymo sąlygomis, rizikomis, paciento teisėmis ir pareigomis KLINIKOJE, kainomis, vidaus tvarkos taisyklėmis bei kita gydymo informacija, susijusia su mano gydymu susipažinau; sutinku, kad gydymo procese dalyvautų gyd. internai, stažuotojai ir studentai, įdėmiai perskaičiau visas sutarties sąlygas, į visus klausimus gavau atsakymus. Tai man suprantama ir priimtina.

\_\_\_\_\_\_\_\_\_\_\_\_\_\_\_\_

(parašas)

VI.**Šalys**

**KLINIKA**

UAB “Žavesys”

Įm. kodas 140727324

Nidos g. 1B-44, 93220 Klaipėda

Tel. (8 46) 314205

**PACIENTAS** (arba jo įgaliotas asmuo)

Vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel.:

Gyd. odontologas \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

1. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)